32003D0071
L 026/80
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 29 януари 2003 година
относно някои защитни мерки по отношение на инфекциозната анемия по сьомгите във Фарьорските острови
(нотифицирано под номер С(2003) 363)
(текст от значение за ЕИП)
(2003/71/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/496/ЕИО на Съвета от 15 юли 1991 г. за установяване на принципите относно организацията на ветеринарните проверки на животни, въведени в Общността от трети страни, и за изменение на Директиви 89/662/ЕИО, 90/425/ЕИО и 90/675/ЕИО (1), последно изменена с Директива 96/43/ЕО (2), и по-специално член 18, параграф 7 от нея,
като взе предвид Директива 97/78/ЕО на Съвета от 18 декември 1997 г. за определяне на принципите, които регулират организацията на ветеринарните проверки на продуктите, въведени в Общността от трети страни (3), и по-специално член 22, параграф 6 от нея,
като има предвид, че
(1)
Появата на инфекциозна анемия по сьомгите (ISA) във Ферьорските острови доведе до приемането на Решение 2000/574/ЕО на Комисията от 14 септември 2000 г. относно някои защитни мерки по отношение на инфекциозната анемия по сьомгите (ISA) в салмониди във Фарьорските острови (4), последно изменено с Решение 2002/110/ЕО (5). Мерките включват забрана върху вноса в Общността на жива сьомга и строги условия за внасяне на някои продукти за консумация от човека. Тези мерки се прилагат до 1 февруари 2003 г.
(2)
Независимо от мерките, предприети от Фарьорските острови, допълнителни огнища на ISA бяха съобщени от тази държава през 2002 г. и поради това бързото ликвидиране на това заболяване не може да се предвиди.
(3)
Международното бюро по епизоотии (МБЕ) даде становище, че няма доказателство за вертикално предаване на вируса на ISA.
(4)
Въз основа на становището на МБЕ, както и на опита и практиката на държавите-членки и трети страни, засегнати от ISA, не беше показано, че е необходимо да се запазят защитните мерки, предвидени в Решение 2000/574/ЕО, свързани с яйца и гамети от семейство Salmonidae, идващи от ферма във Фарьорските острови, която не е подложена на ветеринарномедицински ограничения поради съмнение от огнище на инфекциозна анемия по сьомгите, и поради това е подходящо тези мерки да се заменят със съдържащите се в настоящото решение и следователно Решение 2000/574/ЕО следва да се отмени.
(5)
Предвид състоянието на заболяването във Фарьорските острови, защитните меки, които се съдържат в настоящото решение, следва да останат приложими до февруари 2004 г.
(6)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Живи риби, яйца и гамети, принадлежащи към семейство Salmonidaе
1. Държавите-членки забраняват вноса на жива риба от семейство Salmonidae с произход от Фарьорските острови.
2. Държавите-членки забраняват вноса на живи яйца на риби от семейство Salmonidae с произход от Фарьорските острови, освен ако не са били дезинфекцирани два пъти, както на етап неоплодена яйцеклетка, така и на етап ембрион, и при положение, че пратките се придружават от сертификат в съответствие с образеца, определен в приложение I към настоящото решение.
3. Държавите-членки разрешават вноса на живи гамети на риби от семейство Salmonidae с произход от Фарьорските острови.
Член 2
Условия за внос на непреработена умъртвена риба от семейство Salmonidae, предназначена за консумация от човека
Държавите-членки разрешават вноса на умъртвена атлантическа сьомга (Salmo salar), морска пъстърва (Salmo truttа) и канадска пъстърва (Oncrhynchus mykiss) с произход от Ферьорските острови, при условие че рибата е изкормена или, когато не е изкормена, при условие че пратките се придружават от сертификат в съответствие с образеца, определен в приложение II към настоящото решение.
Член 3
Дерогация за научни цели
Държавите-членки могат чрез дерогация да позволят внасянето на своя територия за научни цели мостри на животни и продукти, обхванати от настоящото решение.
Член 4
Решение 2000/574/ЕО се отменя.
Член 5
Държавите-членки изменят мерките, които прилагат в търговията, за да ги приведат в съответствие с настоящото решение. Те незабавно информират Комисията за това.
Член 6
Настоящото решение се прилага от 3 февруари 2003 г. до 1 февруари 2004 г.
Член 7
Адресати на настоящото решение са държавите-членки.
Съставено в Брюксел на 29 февруари 2003 година.